Kun nyt aloitin taas kerran roskajulkaisu MV:n ruotimisen, niin laitetaan perään toisen valheen oikaisu.

MV hehkutti suvaitsevaisen Niinan tarinaa. Tämä Niina tilitti Facebookissa ristiriitaisia tuntojaan, jotka hänessä oli herättänyt viikon kestänyt työskentely Kirkon Ulkomaanavun avustustyöntekijänä Torniossa. Turvapaikanhakijat käyttäytyvät sikamaisesti ja muutenkin usko on mennyt.

Laitan vielä alkuperäiset kommentit Niinan profiilista, jotta uskotte kyseessä olevan saman henkilön:



Kirkon Ulkomaanapu ei työskentele Torniossa olevien turvapaikanhakijoiden kanssa eikä tätä Niinaa ei ole olemassakaan. Hän on täysin keksitty henkilö. Hänen Fb-profiilinsa on avattu 2013, mutta sen jälkeen siellä onkin ollut hiljaista ihan näihin päiviin asti.

Katsotaanpa tätä Niinaa:

Profiilikuva vie kuvahaulla venäläiselle Facebookia vastavaalle sivulle ja taustakuva on suoraan ulkomaalaiselta seksivaatteiden myyntisivulta. Kirkon Ulkomaanavulla on siis melko räväkkä tyttö avustustyöntekijänä Torniossa. Uskokoon ken tahtoo.

Tämä ihmisten huiputus on paisunut uskomattomiin mittoihin. Ja aina löytyy niitä, jotka haluavat uskoa. Tämäkin tarina vetoaa syvästi juuri niihin, jotka ovat kaivanneet jotain tällaista ja näitähän ilmestyy tilaustyönä. Olisihan tämä monen mielestä mahtava juttu, jos se olisi totta. Ja kun se ei ole totta, niin MV tarjoilee sen totena.

Mitä muuten veikkaatte, mahtaako Niinan Fb-sivu olla vielä aamulla olemassa?